
Naslov: Akcija odvoza odpadkov v romskem naselju

Napoved za voditelja:

Pravna država je kot kaže le začela delovati. To so danes občutili tudi prebivalci romskega naselja Kerinov grm sredi Krškega polja. Inšpektorji za okolje Inšpektorata RS za okolje in prostor so namreč potem, ko so izvedli inšpekcijski nadzor nad ravnanjem z izrabljenimi motornimi vozili ter odsluženo belo tehniko in pozvali prebivalce tega naselja, da to v roku enega meseca sami odstranijo, danes dopoldan izpeljali nenapovedano akcijo odvoza teh odpadkov, ki jih Romi niso sami pospravili

T- Iz Kerinovega grma GORAN ROVAN /

X- Snemalec Jože Grajžl /

Številni prebivalci tega romskega naselja se ukvarjajo z zbiranjem odpadnih surovin, ki jih skladiščijo in predelujejo po vsem naselju. Zato so bili nad akcijo okoljskih inšpektorjev presenečeni in ogorčeni.

T- DEJAN BRAJDIČ /
Mi smo zato zbiral ta material…

…lahko jih je sram inšpektorje, ne.

T- MORAN JURKOVIČ /
X- romski svetnik /

Ja katastrofa bo…

…pol bo katastrofa, res.

Romi iz Kerinovega grma bi morali odkupiti zemljišča, na katerih imajo zgrajena svoja prebivališča. Brez te dejavnosti bo to zelo težko. Tega se zaveda tudi krški župan, ki pa z današnjo akcijo ni bil seznanjen.

T- FRANC BOGOVIČ /

X- župan občine Krško

Ja, zavedam se, da je staro železo…

…tako kakor veleva pravni red.

T- MARJAN BRAJDIČ /

Kajti zdej bo zelo slabo…

…čistimo Slovenijo, da je čista.

Iz naselja so danes odpeljali kar precej kovinskih odpadkov, med njimi tudi vse neregistrirane avtomobile. Romi so sami nekaj že pospravili, jezni pa so bili tudi zato, ker so to akcijo spremljali številni policisti z neprebojnimi jopiči.

T- MORAN JURKOVIČ /
X- romski svetnik /

Ja mislim, da to ni prav…

…saj jim noben nič noče. 

Cilj izvedenega odvoza je po zagotovilih okoljskih inšpektorjev predvsem zmanjšanje obremenjevanja okolja, saj so Romi s svojimi dejanji ogrožali sebe in naravo. Na odgovor, ali bo ta akcija res obrodila želene cilje, pa bo treba še malo počakati. 

